منصور هادی

عبد ربه منصور الهادی (بزائه ۱۹۴۵) یمندیج سرلشکر و رییس‌جمهور بی‌یه که ۲۷ فوریه ۲۰۱۲ تا ۲۲ ژانویه ۲۰۱۵ یمن ِریاست‌جمهور ره داشته. وه سال ۱۹۹۴ تا این گادر ره رئیس جمهور ِمعاون بی‌یه.

وه شه درس ره انگلستان، مصر و شوروی دله بخوندسته. وه ۹۹ درصد رأی جه اول بیّه تا رییس‌جمهور بگردسته. یمنی‌ها بیش از ۶۰ درصد این انتخابات دله شرکت هاکردنه.

وه ۲۲ ژانویه ۲۰۱۵ که حوثیون ونه ریاست‌جمهوری ِکاخ ره بَییتنه شه مقام جه استعفا هدائه ولی بورده عدن و شه استعفا ره پس بَییته.

یمن جنگ دله وه عربستون متحد بی‌یه و تا سال ۲۰۲۲ شه ره رسماً رییس‌جمهور معرفی کرده و دنیایِ کشورون هم ونه ادعا ره کمابیش قبول داشتنه. این سال وه شه مقوم جه کنار بکشی‌یه و اتا شورا به ریاست راشد العلیمی ونه جا سر هنیشته.

 جنگ دله 
حوثیون که اتی زیدیه په‌روون هستنه و یمن ِیک-سوم جمعیت ره تشکیل دنّه، سال ۲۰۱۴ جه کم‌کم اعتراضات راه دِمبِدانه و سپتامبر بتونستنه صنعا ره بَیرن. وشون ژانویه ۲۰۱۵ ریاست‌جمهوری ِکاخ ره صنعا دله تصرف هاکردنه و منصور هادی و ونه نخست‌وزیر ره شه سِره دله حبس هاکِردنه.رادیو فردا. بازدید: قوریه ۲۰۱۵.

«منصور هادی» روز ۲۱ فوریه ۲۰۱۵ که ونه نگهبون‌ها خو دَیینه، فرار هاکرده و بورده عدن. «نادیه سقاف» یمن ِاطلاع‌رسانی ِوزیر اینجه هادی ره کومِک هاکرده. هادی عدن دله شه وسّه اتا ریاست‌جمهوری کاخ بساتهخبرگزاری فارس: «عبدربه منصور هادی» از صنعا فرار کرد. و اتا بیانیه دله بائوته که ونه ریاست‌جمهوری مشروعیت دانه و «شه وظایف ره عدن دله جه انجام دِنه». یمن ِشیش‌تا جنوبی استان و سه‌تا شمالی استان استانداران منصورهادی جه عدن دله حمایت هاکردنه.رادیو فردا. ۱۳۹۳/۱۲/۰۳

 فرار 
وقتی انصارالله عدن ِشهر ره هم بَییته، وه دَربورده و عمان جه پناه بِخاسته. 

عربستون و ونه متحدو ونه پِشتی وسّه یمن جنگ (۲۰۱۵) ره شروع هاکردنه و حوثیون ره بَکوبِستنه.

بعضی خورگزاریون گانّه که عمان ونه بِخاستی ره قبول نَکارده و وه ره شه سامون دله جا نِدائه، همینسه وه وَردِگِرسته حضرالموت دله. بعضی دیگه خورگزاریون هم بائوتنه وه جیوبتی یا عربستون دله دَره. همین گادِر که خورگزاریون دَیینه گمونه‌زنی کاردنه، اتا فیلم تَنِک بیّه که ونه دله منصور هادی اتا بالون جه ریاض دله پیاده وانه و محمد بن سلمان، که عربستون ِدفاع ِوزیره، ونجه استقبال کانده. رسمی مقامات بائوتنه که وه خانه شنبه بوره شرم‌الشیخ تا عرب کشورون اتحادیه دله شه گپ ره بَزنه.

 وابسته جستارون 
 عربی بهار
 یمن ِجنگ

 منابع 

رج:زننه آدمون
رج:یمن رییس‌جمهورون